**Ādažu novada domes**

**iepirkuma**

**„Būvprojektu izstrāde plūdu risku un krasta erozijas novēršanai”**

**(ID.Nr. ĀND 2017/80)**

iepirkuma komisijas sēdes

# **PROTOKOLS Nr.05-30-2017/80-2**

|  |  |
| --- | --- |
| Ādažos | **2017.gada 27.jūnijā** |

## **Sēde sākās:**

## Komisijas priekšsēdētājs atklāj sēdi plkst. 10.00.

**Sēdē piedalās:**

|  |  |
| --- | --- |
| Komisijas priekšsēdētājs:  Komisijas locekļi: | Artis Brūvers  Rita Šteina  Uģis Dambis  Halfors Krasts  Valērijs Bulāns  Everita Kāpa |

**Komisijas izveides pamats:**

Ādažu novada domes 2013.gada 24.septembra lēmums Nr. 215. un Ādažu novada domes 2014.gada 28.jūlija ārkārtas domes sēdes lēmums Nr. 17§ 2.

**Darba kārtībā:**

Grozījumu veikšana iepirkuma „Būvprojektu izstrāde plūdu risku un krasta erozijas novēršanai” (ID.Nr.: ĀND 2017/80) dokumentācijā.

**Darba gaita:**

1. E. Kāpa paraksta apliecinājumu par neieinteresētību.
2. A.Brūvers ziņo par ieinteresēto pretendentu telefoniski sniegto informāciju par hidrotehnisko būvju projektēšanas pakalpojumu pieejamību tirgū. Komisija izdara secinājumus, ka līdz ar struktūrfondu līdzekļu pieejamības izmaiņām ir strauji audzis pakalpojumu pieprasījums un samazinājusies potenciālo izpildītāju kapacitāte, jo īpaši ņemot vērā faktu, ka Ādažu novada dome šobrīd rīko jau trešo iepirkuma procedūru (pirmajās divās netika saņemti atbilstoši piedāvājumi) un citi pasūtītāji līdz šim ir paguvuši pabeigt iepirkuma procedūras un noslēgt līgumus.
3. A.Brūvers ierosina pagarināt nolikumā noteikto līguma izpildes termiņu no 8 mēnešiem uz 10 mēnešiem, lai nodrošinātu pasūtītāju pret nepienācīgas līguma izpildes riskiem, kas varētu rasties kā rezultāts sasteigtai projektēšanai intensīva hidrotehnisko būvju projektēšanas tirgus noslodzes apstākļos.
4. Komisija secina, ka jāveic šādas izmaiņas nolikumā:

|  |  |
| --- | --- |
| **Līdzšinējā redakcija:** | **Grozītā redakcija:** |
| **Tehniskā specifikācija (1.pielikums)**  **1. Plūdu un krasta erozijas risku apdraudējumu novēršana Ādažu novadā** | |
| 1. starpziņojuma iesniegšanas termiņš: 2 mēneši no līguma noslēgšanas dienas (jāiesniedz topogrāfiskais plāns, ģeotehniskās izpētes materiāli, tehniskie risinājumi) | 1. starpziņojuma iesniegšanas termiņš: **3** mēneši no līguma noslēgšanas dienas (jāiesniedz **pieejamā izpētes informācija:** topogrāfiskais plāns, ģeotehniskās izpētes materiāli, tehniskie risinājumi). |
| 2. starpziņojuma iesniegšanas termiņš: 3 mēneši no līguma noslēgšanas dienas - jāiesniedz Būvprojekts minimālā sastāvā Būvatļaujas saņemšanai, aktivitāšu Būvprojekta galveno sastāvdaļu – ģenerālplānu, horizontālo un vertikālo plānojumu, raksturīgos griezumus ar augstuma atzīmēm | 2. starpziņojuma iesniegšanas termiņš: **4** mēneši no līguma noslēgšanas dienas - jāiesniedz Būvprojekts minimālā sastāvā Būvatļaujas saņemšanai, aktivitāšu Būvprojekta galveno sastāvdaļu – ģenerālplānu, horizontālo un vertikālo plānojumu, raksturīgos griezumus ar augstuma atzīmēm |
| 3. starpziņojuma iesniegšanas termiņš: 6 mēneši no līguma noslēgšanas dienas - iesniedz gatavu Būvprojektu, ko Pasūtītājs iesniedz ekspertīzei | 3. starpziņojuma iesniegšanas termiņš: **9** mēneši no līguma noslēgšanas dienas - iesniedz gatavu Būvprojektu, ko Pasūtītājs iesniedz ekspertīzei. |
| Būvprojekta izstrādes kopējais termiņš: **8** mēneši no līguma noslēgšanas dienas (ieskaitot ekspertīzes laiku un piezīmju labošanu). | Būvprojekta izstrādes kopējais termiņš: **10** mēneši no līguma noslēgšanas dienas (ieskaitot ekspertīzes laiku un piezīmju labošanu). |
| **Tehniskā specifikācija (1.pielikums)**  **2. Plūdu un krasta erozijas risku apdraudējumu novēršama Ādažu novada Upmalās** | |
| 1. starpziņojuma iesniegšanas termiņš: 2 mēneši no līguma noslēgšanas dienas (1. starpziņojumā jāiesniedz topogrāfiskais plāns, ģeoloģiskas izpētes materiāli, tehniskie risinājumi) | 2. starpziņojuma iesniegšanas termiņš: 3 mēneši no līguma noslēgšanas dienas (1. starpziņojumā jāiesniedz **pieejamā izpētes informācija** topogrāfiskais plāns, ģeoloģiskas izpētes materiāli, tehniskie risinājumi) |
| 2. starpziņojuma iesniegšanas termiņš: 3 mēneši no līguma noslēgšanas dienas  jāiesniedz Būvprojekts minimālā sastāvā būvatļaujas saņemšanai, Būvprojekta galveno sastāvdaļu – ģenerālplānu, horizontālo un vertikālo plānojumu, raksturīgos griezumus ar augstuma atzīmēm | 2. starpziņojuma iesniegšanas termiņš: **4** mēneši no līguma noslēgšanas dienas  jāiesniedz Būvprojekts minimālā sastāvā būvatļaujas saņemšanai, Būvprojekta galveno sastāvdaļu – ģenerālplānu, horizontālo un vertikālo plānojumu, raksturīgos griezumus ar augstuma atzīmēm |
| 3. starpziņojuma iesniegšanas termiņš: 6 mēneši no līguma noslēgšanas dienas - iesniedz gatavu Būvprojektu, ko Pasūtītājs iesniedz ekspertīzei | 3. starpziņojuma iesniegšanas termiņš: **9** mēneši no līguma noslēgšanas dienas - iesniedz gatavu Būvprojektu, ko Pasūtītājs iesniedz ekspertīzei |
| Būvprojekta izstrādes kopējais termiņš: **8** mēneši no līguma noslēgšanas dienas (t.sk. labojumi pēc ekspertīzes slēdziena) | Labotā versija: Būvprojekta izstrādes kopējais termiņš: **10** mēneši no līguma noslēgšanas dienas (t.sk. labojumi pēc ekspertīzes slēdziena |
| **Līguma projekts (11.pielikums)** | |
| 4.2. Būvprojekta izstrādes galīgais termiņš (t.sk., atzīme “Būvvaldes saskaņojums” par Būvprojekta akceptēšanu) ir ne vēlāk kā **8 kalendāra mēneši** no Līguma spēkā stāšanās. Šajā punktā norādītais galīgais nodošanas termiņš ietver 4 kalendāra nedēļas Būvprojekta ekspertīzes veikšanai. | 4.2. Būvprojekta izstrādes galīgais termiņš (t.sk., atzīme “Būvvaldes saskaņojums” par Būvprojekta akceptēšanu) ir ne vēlāk kā **10 kalendāra mēneši** no Līguma spēkā stāšanās. Šajā punktā norādītais galīgais nodošanas termiņš ietver 4 kalendāra nedēļas Būvprojekta ekspertīzes veikšanai. |
| **Datumu labojumu nolikumā** | |
| 2.6. Ar konkursa nolikumu var iepazīties klātienē pie pasūtītāja pārstāvja (no pirmdienas līdz ceturtdienai: no plkst. 9.00 līdz 16.00, piektdienās: no 9.00 – 13.00) līdz 2017.gada 4.jūlija plkst. 10.00 Ādažu novada Domē, 234. kab., Gaujas ielā 33A, Ādažos, iepriekš piesakoties pa tālruni: 67996298. | 2.6. Ar konkursa nolikumu var iepazīties klātienē pie pasūtītāja pārstāvja (no pirmdienas līdz ceturtdienai: no plkst. 9.00 līdz 16.00, piektdienās: no 9.00 – 13.00) līdz 2017.gada 14.jūlija plkst. 10.00 Ādažu novada domē, 234. kab., Gaujas ielā 33A, Ādažos, iepriekš piesakoties pa tālruni: 67996298. |
| 3.1. Piedāvājums jāiesniedz līdz **2017.gada 4.jūlija plkst. 10:00**, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu. Pasta sūtījumam jābūt nogādātam norādītajā adresē līdz augstākminētajam termiņam. | ***3.1.*** Piedāvājums jāiesniedz līdz **2017.gada 14.jūlija plkst. 10:00**, iesniedzot personīgi Ādažu novada domē, Ādažos, Gaujas ielā 33A, 306.kabinetā (Kanceleja) 3.stāvā, vai atsūtot pa pastu. Pasta sūtījumam jābūt nogādātam norādītajā adresē līdz augstākminētajam termiņam. |
| 3.2.Piedāvājumu atvēršanas sanāksme notiks 2017.gada 4.jūlija plkst.10.00 Ādažu novada Domē, Gaujas ielā 33 A, Ādažos, 2.stāvā, 234.kabinetā. | 3.2. Piedāvājumu atvēršanas sanāksme notiks 2017.gada 14.jūlija plkst.10.00 Ādažu novada Domē, Gaujas ielā 33 A, Ādažos, 2.stāvā, 234.kabinetā. |
| 4.1. Atzīme „Neatvērt līdz 2017.gada 4.jūlija plkst. 10:00”. | Atzīme „Neatvērt līdz 2017.gada 14.jūlija plkst. 10:00”. |

**Komisija vienbalsīgi nolemj:**

1. Atbalstīt grozījumus iepirkuma „Būvprojektu izstrāde plūdu risku un krasta erozijas novēršanai” (ID.Nr.: ĀND 2017/80) nolikumā.
2. R. Šteinai publicēt paziņojumus par grozījumiem IUB un ĀND lapās.

**Sēdi slēdz:**

Komisijas priekšsēdētājs sēdi slēdz plkst. 11:00.

**Pielikumā:**

1. E.Kāpas apliecinājums par neieinteresētību;
2. Iepirkuma nolikums ar grozījumiem;
3. Publikāciju izdrukas no ĀND un IUB mājaslapām.

Komisijas priekšsēdētājs: \_\_\_\_\_\_\_\_\_\_\_\_\_\_\_\_\_\_\_\_\_ A. Brūvers

Komisijas locekļi: \_\_\_\_\_\_\_\_\_\_\_\_\_\_\_\_\_\_\_\_\_ R. Šteina

\_\_\_\_\_\_\_\_\_\_\_\_\_\_\_\_\_\_\_\_\_ H. Krasts

\_\_\_\_\_\_\_\_\_\_\_\_\_\_\_\_\_\_\_\_\_ U. Dambis

\_\_\_\_\_\_\_\_\_\_\_\_\_\_\_\_\_\_\_\_\_ V. Bulāns

\_\_\_\_\_\_\_\_\_\_\_\_\_\_\_\_\_\_\_\_\_ E.Kāpa